**ANALIZA ANKETE**

o zadovoljstvu s šolsko in vrtčevsko prehrano za šolsko leto 2013/2014

1. Pri varovancih vrtca:
* anketo je reševalo 52 (33,5%) staršev,
* skoraj vsi starši so seznanjeni z jedilnikom,
* sestava obrokov je primerna,
* osebje vrtca primerno spodbuja otroke pri uživanju hrane,
* večina otrok občasno potoži, da so lačni, ko pridejo iz vrtca,
* otrokom je ponujeno dovolj sadja in zelenjave,
* kultura prehranjevanja je primerna,
* čas prehranjevanja je primeren,
* starši so seznanjeni z bio živili, ki jih ponujamo otrokom,
* ponudba dietne hrane je primerna,
* praznovanje rojstnih dni je primerno.

 **Sklepi:**

* Po analizi ankete ugotavljamo, da so starši otrok v vrtcu zadovoljni z vrtčevsko prehrano.
* Še naprej se bomo trudili za čim bolj zdrave obroke in čim bolj kakovostna živila, ki jih dobivamo v šolsko kuhinjo.
* Upoštevali bomo utemeljene pripombe ali sugestije staršev, ki jih vedno z zadovoljstvom sprejmemo.
* Ker so bili obroki preveč strnjeni, in so otroci občasno prihajali lačni domov, smo spremenili urnik hranjenja (kosilo je eno uro kasneje).
1. Pri šolarjih:
* večina učencev ima 3 do 4 obroke dnevno, velik odstotek jih ima 5 ali več -upamo, da gremo v to smer,
* preveč učencev občasno ali nikoli ne zajtrkuje,
* preveč učencev zamenjuje malico za zajtrk,
* učenci so seznanjeni s šolskim jedilnikom,
* večina učencev poje šolsko malico,
* za malico imajo najraje kruh, hot dog, pico, maslo, burek, evrokrem, mlečne jedi, marmelado, ribji namaz, salamo, med, makovko, sendvič, ovsene kosmiče, štručke, belo kavo, hamburger, jajčno jed, pletenko, sirovko in čaj,
* večina učencev ima kosilo v šoli,
* za kosilo imajo najraje torteline, svaljke, krompir, krompirjevo solato, ribe, solato, makarone, široke rezance, govejo juho, kuhano govedino, sladice, ješprenjevo enolončnico, piščanca, sarme, špagete, krompirjev golaž, musako, rižoto, matevža, puding, zrezke in ocvrto meso,
* učenci si želijo več sadja,
* premalo učencev poje zelenjavo,
* večina učencev je samo včasih zadovoljnih s količino hrane.
* obroki so ustrezno postreženi.

**Sklepi:**

* Po analizi sodeč, bi morali povečati količino hrane, vendar učenci največkrat ne pojedo celotnega obroka, ampak le posamezne jedi. Opuščajo juhe, zelenjavne priloge in solate. Zato moramo pedagoški delavci bolj dosledno spodbujati učence pri prehranjevanju, da bi pojedli tudi jedi , ki jih sedaj opuščajo.
* Opazen je porast želje po sadju, zato bomo povečali količino ponujenega sadja.
1. Pri starših:
* anketo je reševalo 76 (26,4%) staršev, največ 6. razreda, najmanj pa 9. razreda,
* otroci občasno ali nikoli ne zajtrkujejo,
* večina staršev meni, da malica ne more zamenjati zajtrka,
* starši so seznanjeni s šolskim jedilnikom,
* otroci pojedo šolsko malico,
* za malico imajo otroci najraje: pico, namaze, evrokrem, hot dog, čokolino, burek, sadje, kruh, čaj, salamo, sir, mlečni riž, kosmiče, maslo, med, marmelado, korenfleks, jogurt, ribji namaz, štručke in rogljičke,
* večina otrok ima kosilo v šoli,
* za kosilo imajo najraje: torteline, špagete, dunajski zrezek, makarone, čufte, krompir, zelenjavo, meso, peciva, rižoto, špinačo, koruzo, govejo juho, kuhano govedino, polpete, testenine, krompirjev golaž, rdečo peso, enolončnice, juhe, krompir v solati in ribe,
* pri kosilu, pojedo otroci najmanj: zelenjave, zelenjavnih juh, solat, enolončnic, zelja, ješprenja, špaget, krvavic, repe, rižote in matevža,
* v šoli je ponujeno dovolj sadja in zelenjave,
* otroci pojedo od 2 do 4 kose sadja in zelenjave,
* premalo otrok poje sadje in zelenjavo, ki je ponujena v shemi šolskega sadja in zelenjave vsak dan,
* šolski obroki niso vedno količinsko zadostni,
* obroki so ustrezno postreženi.

**Sklepi**:

* Čeprav je reševalo anketo več staršev kot lani, bi želeli, da se jih vključi čim več in nam s tem pomagajo pri načrtovanju prehrane v želji, da bi bila hrana za otroke čim bolj sprejemljiva in zdrava.
* Po analizi sodeč bi morali povečati količino hrane, vendar učenci največkrat ne pojedo celotnega obroka, ampak le posamezne jedi. Opuščajo juhe, zelenjavne priloge in solate. Zato prosimo starše, da spodbujajo otroke k prehranjevanju z jedmi, ki jih zavračajo.

 Organizatorica prehrane:

 Nada Medle Kovačevič